નવી દિલ્હી- કેન્સરના દર્દીઓએ મોદી સરકારની આયુષ્યમાન ભારત રાષ્ટ્રીય સ્વાસ્થ્ય સુરક્ષા યોજનાનો લાભ ઉઠાવવા માટે હોસ્પિટલમાં દાખલ થવાની જરુર નહીં પડે. સોમવારના રોજ જાહેર કરવામાં આવેલી ગાઈડલાઈનમાં સ્પષ્ટપણે કહેવામાં આવ્યું છે કે કેન્સરના દર્દીઓને સારવાર માટે પોતાના ખિસ્સામાંથી પૈસા ખર્ચ કરવાની જરુર નહીં પડે. 25 સપ્ટેમ્બરના રોજ આ સ્કીમ લોન્ચ કરવામાં આવશે અને તે પહેલા સ્વાસ્થ્ય મંત્રાલય દ્વારા એન્ટી-ફ્રોડ ગાઈડલાઈન્સની સાથે સાથે ડેટા પ્રાઈવસી તેમજ ઈન્ફર્મેશન સિક્યોરિટી પૉલિસી જાહેર કરી છે.